Вилхелм Леман
Гробище лете
1944

Превод от немски: Найден Вълчев, —

chitanka.info

Тъй както никъде е тихо тук.

Пълзи по кръста паяче без звук.

Над гроба ти ухаят рози днес:

Излез, зарит човек, излез, излез!

Синчецът пръска синя светлина.

Денят сред свойта ведрина

ни вика — двама пак да поседим.

Ела при мен, приятелю любим!

Ела! Ала… тревога! Чуй, трещят

оръдия и цял дими светът!

Не, по-добре не идвай! Остани

далеч от непримамните ни дни…

Избяга ти от мъката — в пръстта.

О гроб, дръж здраво своята врата 1

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.